Alueiden komitean lausunto aiheesta neuvoston ehdotus direktiiviksi jäsenvaltioiden lainsäädäntöjen lähentämisestä liittyen työntekijöiden oikeuksien säilyttämiseen liikkeiden, laitosten tai laitosten osien luovutuksen yhteydessä CdR 143/95



Virallinen lehti nro C 100 , 02/04/1996 s. 0025



Alueiden komitean lausunto aiheesta neuvoston ehdotus direktiiviksi jäsenvaltioiden lainsäädäntöjen lähentämisestä liittyen työntekijöiden oikeuksien säilyttämiseen liikkeiden, laitosten tai laitosten osien luovutuksen yhteydessä () (96/C 100/06) Alueiden komitea päätti 15. marraskuuta 1994 antaa oma-aloitteisen lausunnon edellä mainitusta ehdotuksesta. Asian valmistelusta vastannut valiokunta 8 "Taloudellinen ja sosiaalinen yhteenkuuluvuus Sosiaalipolitiikka Kansanterveys", antoi lausuntonsa 16. maaliskuuta 1995. Esittelijänä oli Luigi Sileoni. Alueiden komissio hyväksyi 20. ja 21. huhtikuuta 1995 pitämässään 7. täysistunnossa (huhtikuun 21. päivän kokouksessa) seuraavan lausunnon. YLEISTÄ Alueiden komitea korostaa alueellisille ja paikallisille hallintoviranomaisille olevan tärkeintä, että kaikki direktiiviin 77/187/ETY tehdyt muutokset ovat mahdollisimman selkeitä, selkeyttävät direktiivin epäselviä alueita luomatta uusia sellaisia, eivätkä aiheuta lisävelvoitteita paikallis- ja alueviranomaisille, mutta samalla kuitenkin takaavat kohtuullisesti palkat, mikä on työmarkkinasuhteiden kannalta tärkeätä. Alueiden komitea kehottaa komissiota arvioimaan, olisiko direktiiviin mahdollista sisällyttää periaate työntekijöiden oikeudesta vanhuus-, työkyvyttömyys-, leskeys- ja orpousetuuksiin ylimääräisten, jäsenvaltioiden lakisääteisten sosiaaliturvajärjestelmien ulkopuolisten, yhtä tai useampaa ammattialaa koskevien täydentävien sosiaaliturvajärjestelmien puitteissa. ERITYISTÄ 1. I jakso 1.1. 1 artiklan 1 kohta 1.1.1. Alueiden komitealle on tärkeää, että direktiivin soveltamisalaa selkeytetään. 1.1.2. Alueiden komitea uskoo, että komission esittämä aikomus rajata direktiivin tarkoittaman alueen ulkopuolelle kaikki muu toiminta kuin liikkeen tai yrityksen luovutus ei selkeytä sitä. 1.1.3. Alueiden komitea pelkää, että tämän soveltamisalaa koskevan ehdotuksen täsmälliset vaikutukset ovat epäselvät. Alueelliset ja paikalliset viranomaiset arvioivat kokemuksensa perusteella, että tämä ero on helpompi tehdä teoriassa kuin käytännössä. 1.1.4. Ottaen huomioon, että on olemassa tietty oikeudellinen varmuus siitä, miten määräyksiä sovelletaan yritysten siirtoihin, alueiden komitean mielestä kaikki sellaiset muutokset, jotka synnyttäisivät uutta epävarmuutta, on hylättävä. 1.1.5. Edellisiin huomautuksiin liittyen alueiden komitea pyytää, että käsite "yrityksen täydellinen tai osittainen siirto" ja direktiivin soveltamisala määriteltäisiin terminologisesti, käsitteellisesti ja juridisesti erittäin selkeästi. 1.2. 1 artiklan 5 kohta 1.2.1. Alueiden komitea suhtautuu epäröiden 1 artiklan 5 kohdan sisällyttämiseen direktiivialoitteeseen. 1.2.2. Alueiden komitea epäilee vahvasti, miten on mahdollista tehdä ero avoimen konkurssimenettelyn (tai vastaavan menettelyn), joka tähtää liikkeen lopettamiseen, ja sellaisen selvitystilamenettelyn välillä, joka ei johda liikkeen lopettamiseen (3 artiklan 4 kohta). Paikallisten ja alueellisten viranomaisten mukaan tämä ero on helppo tehdä teoriassa, mutta tulkinta tuottaa paljon vaikeuksia, koska on mahdotonta ennustaa päättyykö konkurssimenettely liikkeen lopettamiseen vai ei. 1.2.3. Alueiden komitea uskoo, että 1 artiklan 5 kohdan poisjättäminen selventäisi direktiiviehdotusta. 1.3. 2 artiklan 2 kohta 1.3.1. Alueiden komitea on tietoinen siitä, että 2 artiklan 2 kohta tarjoaa kokonaisuudessaan aiempaa paremman turvan työntekijöille. Koska vuoden 1977 direktiivissä ei lainkaan viitattu työntekijöihin, joilla on osa-aikainen tai määräaikainen työsopimus, alueiden komitea on tyytyväinen direktiiviehdotuksen uudistukseen tällä alalla. 2. II jakso 2.1. 3 artiklan 1 kohta 2.1.1. Alueiden komitea jakaa tiettyjen paikallisten ja alueellisten viranomaisten ilmaiseman varauksen, joka koskee ehdotuksen laajentamista yhteisvastuusopimuksiin perustuvin velvoittein, koska tästä saattaisi aiheutua merkittäviä velvoitteita alueellisille ja paikallisille viranomaisille. Näin ollen komitea ehdottaa, että direktiiviehdotuksen 3 artiklan 1 kohdan toisessa alakohdassa ensimmäisellä rivillä oleva sana "määräävät" korvattaisiin sanoilla "voivat määrätä" () samoin kuin nykyisessä direktiivissä saavutetuista oikeuksista. Tämä kanta on hyvin ymmärretty jäsenvaltioissa, jotka eivät ole toteuttaneet yhteisvastuun periaatetta, ja koska siihen ei ole pakottavaa syytä, komitea vastustaa ehdotettua muutosta. 2.1.2. Alueiden komitea ei ole täysin vakuuttunut siitä, että direktiiviehdotuksen ehdotus 3 artiklan 1 kohdaksi ja erityisesti siihen sisällytettävä lause "Kuitenkin - siirron päivämäärä" () on kovin selkeä. 2.1.3. Vaikka alueiden komitea tunnustaa, että tämä ehdotus saattaa lopulta olla edistysaskel vuoden 1977 direktiiviin (ja näin ollen alueellisia ja paikallisia viranomaisia koskevien vaikutusten parantamista), komitea pelkää, että tekstiä on nykyisellään vaikea oikeudellisesti näyttää toteen. 2.1.4. Alueiden komitea kannattaisi 3 artiklan 1 kohdassa esille tuotuun uuteen elementtiin sisältyvän ajatuksen säilyttämistä, mutta toista lausetta ["Jäsenvaltiot suhde" ()] olisi muotoiltava uudelleen niin, että tämä lause ei vähennä edeltävän lauseen vaikutusta. 2.2. 3 artiklan 4 kohta 2.2.1. Alueiden komitea on jo edellisessä kohdassa ilmaissut epäröintinsä sen suhteen, tulisiko 1 artiklan 5 kohta säilyttää direktiiviehdotuksessa; komitea on samalla selittänyt ongelmia, joita termien "konkurssimenettely tai vastaava avoin menettely, joka tähtää liikkeen lopettamiseen" tulkitseminen tuottaa. 2.2.2. Alueiden komitea arvioi 3 artiklan 4 kohdan liittyvän kiinteästi 1 artiklan edellämainittuun 5 kohtaan. 2.2.3. Näin ollen komitea toivoo, että mikäli 1 artiklan 5 kohta poistetaan, 3 artiklan 4 kohta muotoiltaisiin uudelleen niin, ettei siinä enää viitattaisi "selvitystilamenettelyihin, jotka eivät johda liikkeen lopettamiseen". 2.2.4. Alueiden komitea ehdottaisi sen sijaan, että 3 artiklan 4 kohta muotoiltaisiin uudelleen niin että siinä mainittaisiin "konkurssimenettelyt tai maksuviivästysmenettelyt". 2.3. 4 artiklan 3 kohta 2.3.1. Alueiden komitea on tyytyväinen työnantajien työntekijöille antamaan neuvottelumahdollisuuteen. 2.4. 4 artiklan 5 kohta 2.4.1. AK komitea suhtautuu epäröiden tämän kohdan mukaan ottamiseen, koska se saattaa aiheuttaa ongelmia tietyille paikallisille ja alueellisille yhteisöille, ja komitea haluaisi pyytää komissiota vielä harkitsemaan tätä kohtaa ja sen mahdollista poistamista. 3. III jakso 3.1. Alueiden komitea olisi tyytyväinen, mikäli 6 artiklan ensimmäiseen kohtaan tehtäisiin seuraava lisäys: "Jäsenvaltiot voivat vahvistaa luovuttajan ja luovutuksen saajan oikeuden olla paljastamatta luottamuksellista rahoitustietoja tai vahvistaa oikeuden niiden salaiseen siirtoon jäsenmaan säädösten mukaisesti". 3.2. 6 artiklan 1 kohta 3.2.1. Alueiden komitea on täysin tietoinen siitä, että 6 artiklan 1 kohta on voimassa oleva teksti, josta sen mielipidettä ei kysytä. 3.2.2. Alueiden komitea haluaa kuitenkin, erityisesti voimassa olevan direktiivin ja tämän ehdotuksen uudistamista silmällä pitäen käyttää tilaisuutta hyväkseen ja esittää asiaa koskevan huomautuksen. 3.2.3. Komitea pahoittelee ilmaisun "ajallaan" epämääräisyyttä, joka saattaa johtaa epämääräisiin tulkintoihin ja siten olla työntekijöiden edun vastainen. 3.3. 6 artiklan 2 kohta 3.3.1. Alueiden komitea ei ole varma sanojen "sopimukseen pääsemistä silmällä pitäen" täsmällisestä merkityksestä, ja sen mielestä näiden käsitteiden täsmällinen tulkitseminen saattaa synnyttää ongelmia sovellettaessa 6 artiklan 2 kohtaa käytäntöön 3.3.2. Alueiden komitea ihmettelee, mitä voi tapahtua, ellei sopimusta ole tehty. 3.4. 6 artiklan 5 kohta 3.4.1. Alueiden komitea ei ole täysin tyytyväinen siihen, että 6 artiklan 5 kohta sisällytetään direktiiviehdotukseen. 3.4.2. Alueiden komitea on sitä mieltä, että työntekijöiden määrä ei yksin ole riittävä yrityksen koon mittari varsinkin, jos otetaan huomioon uudet työntekijöitä korvaavat teknologiat. 3.4.3. Näin ollen alueiden komitea haluaa ehdottaa niiden jäsenvaltioiden lainsäädännön huomioon ottamista, jotka suosivat eniten työntekijöitä tässä asiassa. Bryssel, 21. huhtikuuta 1995. Alueiden komitean puheenjohtaja Jacques BLANC () EYVL N:o C 274, 1. 10. 1994, s. 10. () Ranskankielisessä tekstissä "prévoient" korvattaisiin sanoilla "peuvent prévoir". Suom. huom. () Ranskankielisessä tekstissä "Cependant - suit cette date". Suom. huom. () Ranskankielisessä tekstissä "Les États membres - qui suit cette date". Suom. huom.